ประกาศกรมสรรพสามิตเรื่องหลักเกณฑ์ วิธีการและเงื่อนไขการยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรและสินค้าที่ผู้ประกอบอุตสาหกรรมหรือผู้นำเข้ามีสิทธิได้รับคืนหรือยกเว้นภาษี[๑] เพื่อให้การยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรตามมาตรา๑๐๓และการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมหรือผู้นำเข้ามีสิทธิได้รับคืนหรือยกเว้นภาษีตามมาตรา๑๐๗ แห่งพระราชบัญญัติภาษีสรรพสามิต พ.ศ. ๒๕๖๐ เป็นไปโดยถูกต้อง ทันสมัย โปร่งใสและเป็นธรรมอาศัยอำนาจตามความในข้อ ๒ ข้อ ๔ วรรคสอง ข้อ ๘ วรรคหนึ่ง ข้อ ๑๐วรรคสอง และข้อ ๑๑ วรรคสองแห่งกฎกระทรวงการยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรและสินค้าที่ผู้ประกอบอุตสาหกรรมหรือผู้นำเข้ามีสิทธิได้รับคืนหรือยกเว้นภาษี พ.ศ.๒๕๖๐ อธิบดีจึงกำหนดหลักเกณฑ์ วิธีการ และเงื่อนไขไว้ ดังต่อไปนี้ข้อ ๑ ในประกาศนี้ผู้ส่งออก หมายความว่าผู้ที่ประสงค์จะขอยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรสถานที่เก็บสินค้า หมายความว่าสถานที่เก็บสินค้าที่ได้รับอนุมัติจากสรรพสามิตพื้นที่ให้ใช้เก็บสินค้าที่ได้รับการยกเว้นภาษีแล้วและให้หมายความรวมถึงสถานที่ใช้เก็บสินค้าที่เสียภาษีแล้วของผู้ส่งออกหรือผู้ประกอบอุตสาหกรรมหรือผู้นำเข้าที่ประสงค์จะขอคืนภาษีด้วยหมวด๑การยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากร ข้อ ๒ สินค้าที่ส่งออกนอกราชอาณาจักรหรือนำเข้าไปในเขตปลอดอากรที่จะได้รับยกเว้นหรือคืนภาษีต้องมีลักษณะ ดังต่อไปนี้๒.๑ เป็นสินค้าที่บุคคลตามข้อ ๓เป็นผู้ส่งออกนอกราชอาณาจักรหรือนำเข้าไปในเขตปลอดอากร๒.๒ไม่เป็นสินค้าที่รัฐมนตรีโดยอนุมัติคณะรัฐมนตรีได้ประกาศโดยอาศัยอำนาจตามมาตรา ๑๐๙กำหนดให้ได้รับการลดอัตราหรือยกเว้นภาษีในกรณีส่งออกนอกราชอาณาจักรหรือนำเข้าไปในเขตปลอดอากรและ๒.๓ เป็นสินค้าที่ยังไม่ผ่านการใช้งานหรือยังมิได้บริโภคข้อ ๓ ให้บุคคลดังต่อไปนี้มีสิทธิขอยกเว้นหรือคืนภาษีได้๓.๑ ผู้ประกอบอุตสาหกรรมตามกฎหมายว่าด้วยภาษีสรรพสามิต๓.๒ผู้ซื้อหรือผู้ที่ได้รับสินค้าที่ผลิตในราชอาณาจักรจากผู้ประกอบอุตสาหกรรมเพื่อส่งออกนอกราชอาณาจักรหรือนำเข้าไปในเขตปลอดอากรโดยได้รับความยินยอมจากผู้ประกอบอุตสาหกรรมนั้น๓.๓ บุคคลอื่นนอกจากข้อ ๓.๑ และข้อ ๓.๒ที่ส่งสินค้าออกนอกราชอาณาจักรหรือนำเข้าไปในเขตปลอดอากร ให้มีสิทธิขอคืนภาษีข้อ ๔ ผู้ส่งออกที่ประสงค์จะขอยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรให้ปฏิบัติดังนี้๔.๑ ยื่นคำขอยกเว้นหรือคืนภาษีต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรม คลังสินค้าทัณฑ์บนหรือสถานที่เก็บสินค้าตั้งอยู่ แล้วแต่กรณีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่ โดยให้ถือปฏิบัติดังนี้๔.๑.๑ กรณีที่ขอยกเว้นภาษี ให้ผู้ส่งออกยื่นคำขอดังนี้(๑) กรณีที่ผู้ส่งออกจะนำสินค้าออกจากโรงอุตสาหกรรมหรือคลังสินค้าทัณฑ์บนเพื่อนำไปส่งออกนอกราชอาณาจักรหรือนำเข้าไปในเขตปลอดอากร ให้ยื่นคำขอตามแบบ ภส.๐๕ - ๐๑ ท้ายประกาศนี้ก่อนนำสินค้าออกจากโรงอุตสาหกรรมหรือคลังสินค้าทัณฑ์บน แล้วแต่กรณี และให้สรรพสามิตพื้นที่ตรวจสอบความถูกต้องของคำขอหากเห็นว่าถูกต้องก็ให้พิจารณาสั่งอนุมัติให้ยกเว้นภาษีในคำขอนั้น(๒) กรณีที่ผู้ส่งออกจะนำสินค้าออกจากโรงอุตสาหกรรมหรือคลังสินค้าทัณฑ์บนไปเก็บไว้ ณสถานที่เก็บสินค้าตามข้อ ๙ ให้ยื่นคำขอตามแบบ ภส.๐๕ - ๐๑/๑ ท้ายประกาศนี้ ก่อนนำสินค้าออกจากโรงอุตสาหกรรมหรือคลังสินค้าทัณฑ์บนแล้วแต่กรณี และให้สรรพสามิตพื้นที่ตรวจสอบความถูกต้องของคำขอหากเห็นว่าถูกต้องก็ให้พิจารณาสั่งอนุมัติให้ยกเว้นภาษีในคำขอนั้น๔.๑.๒ กรณีที่ขอคืนภาษี ให้ผู้ส่งออกยื่นคำขอตามแบบภส.๐๕ - ๐๑ ท้ายประกาศนี้ก่อนนำสินค้าออกจากสถานที่เก็บสินค้าที่ใช้เก็บสินค้าที่เสียภาษีแล้วของผู้ส่งออกนั้นและให้สรรพสามิตพื้นที่ตรวจสอบความถูกต้องของคำขอและเมื่อได้รับหลักฐานรับรองการส่งสินค้าออกนอกราชอาณาจักรหรือนำเข้าไปในเขตปลอดอากรถูกต้องแล้วตามข้อ๔.๕ให้สรรพสามิตพื้นที่มีคำสั่งอนุมัติให้คืนภาษีสำหรับสินค้านั้น๔.๒ กรณีที่ส่งสินค้าออกนอกราชอาณาจักรให้ประทับตราหรือทำเครื่องหมาย FOR EXPORT ONLY หรือ FOR EXPORT หรือเครื่องหมายใด ๆ ที่ตัวสินค้าหรือภาชนะบรรจุสินค้าให้มองเห็นได้ชัดเจนเว้นแต่สรรพสามิตพื้นที่จะสั่งเป็นอย่างอื่นกรณีที่ส่งน้ำมันดีเซลออกนอกราชอาณาจักรหรือนำเข้าไปในเขตปลอดอากรให้เติมสาร Marker ก่อนนำน้ำมันดีเซลออกจากโรงอุตสาหกรรมคลังสินค้าทัณฑ์บน หรือสถานที่เก็บสินค้า แล้วแต่กรณี ตามระเบียบที่อธิบดีกำหนดกรณีที่ส่งน้ำมันและผลิตภัณฑ์น้ำมันหรือสุรากลั่นชนิดสุราสามทับออกนอกราชอาณาจักรหรือนำเข้าไปในเขตปลอดอากรให้ผู้ส่งออกแจ้งเจ้าพนักงานสรรพสามิตแห่งท้องที่ที่โรงอุตสาหกรรมคลังสินค้าทัณฑ์บนหรือสถานที่เก็บสินค้าตั้งอยู่ แล้วแต่กรณี เพื่อไปทำการตรวจสอบชนิดและปริมาณน้ำมันและผลิตภัณฑ์น้ำมันหรือสุรากลั่นชนิดสุราสามทับที่นำออกจากโรงอุตสาหกรรมคลังสินค้าทัณฑ์บนหรือสถานที่เก็บสินค้านั้น๔.๓ เมื่อผู้ส่งออกดำเนินการตามข้อ ๔.๑ และข้อ ๔.๒ แล้วให้ผู้ส่งออกนำสินค้าออกจากโรงอุตสาหกรรม คลังสินค้าทัณฑ์บน หรือสถานที่เก็บสินค้าแล้วแต่กรณี เพื่อส่งออกนอกราชอาณาจักรหรือนำเข้าไปในเขตปลอดอากรได้ ทั้งนี้ผู้ส่งออกจะต้องส่งสินค้าที่ได้รับการยกเว้นภาษีออกนอกราชอาณาจักรหรือนำเข้าไปในเขตปลอดอากรภายในสิบห้าวันนับแต่วันที่นำสินค้าออกจากโรงอุตสาหกรรม หรือคลังสินค้าทัณฑ์บนแล้วแต่กรณี เว้นแต่กรณีมีเหตุจำเป็น ผู้ส่งออกอาจขอขยายระยะเวลาดังกล่าวต่อสรรพสามิตพื้นที่ที่รับคำขอตามข้อ ๔.๑ เพื่อพิจารณาอนุมัติแต่เมื่อรวมระยะเวลาทั้งหมดแล้วจะต้องไม่เกินสามสิบวันนับแต่วันที่นำสินค้าออกจากโรงอุตสาหกรรมหรือคลังสินค้าทัณฑ์บน แล้วแต่กรณี๔.๔สินค้าที่ได้รับการยกเว้นหรือขอคืนภาษีต้องผ่านพิธีการศุลกากรตามกฎหมายว่าด้วยศุลกากรก่อนการส่งออกนอกราชอาณาจักรหรือนำเข้าไปในเขตปลอดอากรกรณีสินค้าน้ำมันและผลิตภัณฑ์น้ำมันหรือสุรากลั่นชนิดสุราสามทับให้ผู้ส่งออกแจ้งเจ้าพนักงานสรรพสามิตแห่งท้องที่ที่ด่านศุลกากรหรือสำนักงานศุลกากรที่ทำพิธีการศุลกากรเพื่อไปทำการตรวจสอบชนิดและปริมาณน้ำมันและผลิตภัณฑ์น้ำมันหรือสุรากลั่นชนิดสุราสามทับที่ส่งออกนอกราชอาณาจักรหรือนำเข้าไปในเขตปลอดอากรทุกครั้ง๔.๕ เมื่อส่งสินค้าที่ได้รับการยกเว้นภาษีหรือขอคืนภาษีออกนอกราชอาณาจักรหรือนำเข้าไปในเขตปลอดอากรแล้วให้ผู้ส่งออกส่งแบบ ภส.๐๕ - ๐๑ซึ่งผู้ส่งออกได้รับรองการส่งสินค้าออกนอกราชอาณาจักรหรือนำเข้าไปในเขตปลอดอากรแล้วพร้อมหลักฐานใบแสดงรายการและราคาสินค้า เช่น ใบกำกับสินค้า (Invoice) หรือใบตราส่ง (Bill of Lading) หรือ Airway Bill เป็นต้นต่อสรรพสามิตพื้นที่ณ สำนักงานสรรพสามิตพื้นที่ที่รับคำขอตามข้อ ๔.๑หรือส่งผ่านระบบเครือข่ายอินเตอร์เน็ตที่เว็บไซต์กรมสรรพสามิต ภายในหกสิบวันนับแต่วันที่ส่งสินค้าออกนอกราชอาณาจักรหรือนำเข้าไปในเขตปลอดอากรเว้นแต่กรณีมีเหตุจำเป็น ผู้ส่งออกอาจขอขยายระยะเวลาดังกล่าวต่อสรรพสามิตพื้นที่ที่รับคำขอตามข้อ๔.๑ เพื่อพิจารณาอนุมัติ ทั้งนี้ เมื่อรวมระยะเวลาทั้งหมดแล้วต้องไม่เกินหนึ่งร้อยยี่สิบวันนับแต่วันที่ส่งสินค้าออกนอกราชอาณาจักรหรือนำเข้าไปในเขตปลอดอากรข้อ ๕ ในกรณีขอคืนภาษีผู้ส่งออกจะต้องส่งสินค้าออกนอกราชอาณาจักรหรือนำเข้าไปในเขตปลอดอากรภายในหนึ่งปีนับแต่วันที่เสียภาษีสำหรับสินค้านั้นข้อ ๖ การขอคืนภาษีตามข้อ ๔.๑.๒ ถ้าสินค้านั้นเป็นสินค้าที่เสียภาษีแล้วโดยการใช้แสตมป์สรรพสามิตให้ผู้ส่งออกแกะลอกและทำลายแสตมป์สรรพสามิต ภายใต้การควบคุมของเจ้าพนักงานสรรพสามิตแห่งท้องที่ที่โรงอุตสาหกรรมคลังสินค้าทัณฑ์บน หรือสถานที่เก็บสินค้าตั้งอยู่ แล้วแต่กรณีข้อ ๗ ให้ผู้ส่งออกเก็บหลักฐานและเอกสารตามข้อ ๗.๑ ถึงข้อ ๗.๓ ไว้ ณ โรงอุตสาหกรรมคลังสินค้าทัณฑ์บน สถานที่เก็บสินค้า หรือสถานประกอบการของผู้ส่งออกไม่น้อยกว่าห้าปีนับแต่วันที่ส่งสินค้าออกนอกราชอาณาจักรหรือนำเข้าไปในเขตปลอดอากรเพื่อให้เจ้าพนักงานสรรพสามิตสามารถตรวจสอบได้ตลอดเวลาดังนี้๗.๑หลักฐานการรับรองการส่งสินค้าออกนอกราชอาณาจักรหรือการนำสินค้าเข้าไปในเขตปลอดอากรของพนักงานศุลกากรแล้วแต่กรณี ตามระบบพิธีการศุลกากรส่งออกทางอิเล็กทรอนิกส์แบบไร้เอกสาร (e-Export)๗.๒ เอกสารการสั่งซื้อสินค้า เช่น Performa Invoice หรือ Purchase Order หรือ Order Note หรือเอกสารอื่นที่มีลักษณะทำนองเดียวกัน๗.๓ หลักฐานที่แสดงว่าจะมีการชำระราคาค่าสินค้า เช่นหลักฐานการเปิด L/C (Letter of Credit) หรือหลักฐานการจัดทำ T/T (Telex Transfer) หรือ T/P (Term of Payment) หรือเอกสารที่ระบุว่ามีการนำเงินเข้าบัญชีธนาคาร หรือ Bank Statement เป็นต้นผู้ส่งออกต้องยินยอมให้เจ้าพนักงานสรรพสามิตเข้าทำการตรวจสอบสินค้าตลอดจนบัญชีหลักฐานและเอกสารต่าง ๆ ที่เกี่ยวข้อง ณสถานที่เก็บสินค้าและสถานประกอบการของผู้ส่งออกได้ตลอดเวลาข้อ ๘ ให้ผู้ส่งออกจัดทำรายงานประจำเดือนการยกเว้นหรือคืนภาษีตามแบบท้ายประกาศนี้และรายงานต่อสรรพสามิตพื้นที่ณ สำนักงานสรรพสามิตพื้นที่ที่รับคำขอตามข้อ ๔.๑ภายในวันที่สิบห้าของเดือนถัดไปหรือผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp:// หรือวิธีการอื่นซึ่งได้รับอนุมัติจากสรรพสามิตพื้นที่ข้อ ๙ ผู้ส่งออกที่ประสงค์จะนำสินค้าที่ได้รับการยกเว้นภาษีไปเก็บไว้ณ สถานที่เก็บสินค้าเพื่อรอการส่งออกนอกราชอาณาจักรหรือนำเข้าไปในเขตปลอดอากรแล้วแต่กรณี ให้ปฏิบัติดังนี้๙.๑ ขออนุมัติสถานที่เก็บสินค้าเพื่อใช้เก็บสินค้าที่ได้รับการยกเว้นภาษีเพื่อรอการส่งออกนอกราชอาณาจักรหรือนำเข้าไปในเขตปลอดอากรต่อสรรพสามิตพื้นที่แห่งท้องที่ที่สถานที่เก็บสินค้าตั้งอยู่พร้อมแจ้งรายละเอียดและหลักฐานดังนี้๙.๑.๑ ชื่อ ที่ตั้งของสถานที่เก็บสินค้า๙.๑.๒ ชื่อเจ้าของหรือผู้มีอำนาจดำเนินการของสถานที่เก็บสินค้า๙.๑.๓ แบบแปลน แผนผัง ของสถานที่เก็บสินค้า ทั้งนี้กรณีที่ใช้เก็บสินค้าน้ำมันและผลิตภัณฑ์น้ำมัน ให้ระบุหมายเลขถังที่จะใช้เก็บน้ำมันและผลิตภัณฑ์น้ำมันซึ่งได้รับการตรวจสอบรับรองจากกรมสรรพสามิต๙.๑.๔หลักฐานแสดงความยินยอมให้ใช้สถานที่เก็บสินค้าจากเจ้าของหรือผู้มีอำนาจดำเนินการของสถานที่เก็บสินค้า๙.๑.๕หนังสือยินยอมให้เจ้าพนักงานสรรพสามิตเข้าไปทำการตรวจสอบสินค้าตลอดจนบัญชีหลักฐานและเอกสารต่างๆ ที่เกี่ยวข้องภายในสถานที่เก็บสินค้าได้ตลอดเวลาจากเจ้าของหรือผู้มีอำนาจดำเนินการของสถานที่เก็บสินค้า๙.๒ก่อนรับสินค้าที่ได้รับการยกเว้นภาษีเข้าเก็บในสถานที่เก็บสินค้าให้ผู้ส่งออกแจ้งการรับสินค้าโดยยื่นแบบแจ้งการรับ - จ่ายสินค้า ณสถานที่เก็บสินค้าตามแบบ ภส.๐๕ - ๐๑/๒ ท้ายประกาศนี้ต่อสรรพสามิตพื้นที่ ณ สำนักงานสรรพสามิตพื้นที่ที่สถานที่เก็บสินค้าตั้งอยู่หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากสรรพสามิตพื้นที่๙.๓ ส่งแบบ ภส.๐๕ - ๐๑/๑ซึ่งผู้ส่งออกรับรองการรับสินค้าเข้าเก็บไว้ในสถานที่เก็บสินค้าต่อสรรพสามิตพื้นที่ณ สำนักงานสรรพสามิตพื้นที่ที่รับคำขอตามข้อ ๔.๑หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากสรรพสามิตพื้นที่ภายในหกสิบวันนับแต่วันที่นำสินค้าออกจากโรงอุตสาหกรรมหรือคลังสินค้าทัณฑ์บนแล้วแต่กรณี เว้นแต่กรณีมีเหตุจำเป็นผู้ส่งออกอาจขอขยายระยะเวลาดังกล่าวต่อสรรพสามิตพื้นที่ที่รับคำขอ ตามข้อ ๔.๑ เพื่อพิจารณาอนุมัติ ทั้งนี้เมื่อรวมระยะเวลาทั้งหมดแล้วต้องไม่เกินหนึ่งร้อยยี่สิบวันนับแต่วันที่นำสินค้าออกจากโรงอุตสาหกรรมหรือคลังสินค้าทัณฑ์บน แล้วแต่กรณี พร้อมหลักฐานดังนี้๙.๓.๑หลักฐานการนำสินค้าออกจากโรงอุตสาหกรรมหรือคลังสินค้าทัณฑ์บน๙.๓.๒ หลักฐานการรับสินค้าเข้าเก็บไว้ณ สถานที่เก็บสินค้า๙.๔ก่อนจ่ายสินค้าที่ได้รับการยกเว้นภาษีออกจากสถานที่เก็บสินค้าให้ผู้ส่งออกแจ้งการจ่ายสินค้าโดยยื่นแบบแจ้งการรับ - จ่ายสินค้า ณสถานที่เก็บสินค้าตามแบบ ภส.๐๕ - ๐๑/๒ ท้ายประกาศนี้ต่อสรรพสามิตพื้นที่ ณ สำนักงานสรรพสามิตพื้นที่ที่สถานที่เก็บสินค้าตั้งอยู่หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากสรรพสามิตพื้นที่๙.๕ กรณีที่เป็นสินค้าน้ำมันและผลิตภัณฑ์น้ำมันที่ได้รับการยกเว้นภาษีให้เจ้าพนักงานสรรพสามิตไปตรวจสอบชนิดและปริมาณน้ำมันและผลิตภัณฑ์น้ำมันที่รับเข้าหรือจ่ายออกณ สถานที่เก็บสินค้าทุกครั้ง๙.๖ ให้ผู้ส่งออกถือปฏิบัติตามข้อ ๔.๒ ถึงข้อ ๔.๓ โดยอนุโลม๙.๗เมื่อส่งสินค้าที่ได้รับการยกเว้นภาษีออกนอกราชอาณาจักรหรือนำเข้าไปในเขตปลอดอากรแล้วให้ผู้ส่งออกส่งแบบ ภส.๐๕ - ๐๑/๒ซึ่งผู้ส่งออกได้รับรองการส่งสินค้าออกนอกราชอาณาจักรหรือนำเข้าไปในเขตปลอดอากรแล้วพร้อมหลักฐานใบแสดงรายการและราคาสินค้า เช่นใบกำกับสินค้า (Invoice) หรือใบตราส่ง (Bill of Lading) หรือ Airway Bill เป็นต้น ต่อสรรพสามิตพื้นที่ ณ สำนักงานสรรพสามิตพื้นที่ที่รับคำขอตามข้อ ๔.๑ หรือส่งผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากสรรพสามิตพื้นที่ภายในหกสิบวันนับแต่วันที่ส่งสินค้าออกนอกราชอาณาจักรหรือนำเข้าไปในเขตปลอดอากรเว้นแต่กรณีมีเหตุจำเป็นผู้ส่งออกอาจขอขยายระยะเวลาดังกล่าวต่อสรรพสามิตพื้นที่ที่รับคำขอตามข้อ ๔.๑ เพื่อพิจารณาอนุมัติ ทั้งนี้เมื่อรวมระยะเวลาทั้งหมดแล้วต้องไม่เกินหนึ่งร้อยยี่สิบวันนับแต่วันที่ส่งสินค้าออกนอกราชอาณาจักรหรือนำเข้าไปในเขตปลอดอากร๙.๘ ให้ผู้ส่งออกเก็บหลักฐานและเอกสารไว้ ณสถานที่เก็บสินค้าหรือสถานประกอบการของผู้ส่งออก โดยให้นำความในข้อ ๗ มาใช้บังคับโดยอนุโลม๙.๙ผู้ส่งออกต้องส่งสินค้าที่ได้รับการยกเว้นภาษีออกนอกราชอาณาจักรหรือนำเข้าไปในเขตปลอดอากรภายในหกเดือนนับแต่วันที่นำสินค้าออกจากโรงอุตสาหกรรมหรือคลังสินค้าทัณฑ์บนแล้วแต่กรณี เว้นแต่กรณีมีเหตุจำเป็นผู้ส่งออกอาจขอขยายระยะเวลาดังกล่าวก่อนครบกำหนดเวลาต่อสรรพสามิตพื้นที่ที่รับคำขอตามข้อ๔.๑ เพื่อพิจารณาอนุมัติแต่เมื่อรวมระยะเวลาทั้งหมดแล้วต้องไม่เกินหนึ่งปีนับแต่วันที่นำสินค้าออกจากโรงอุตสาหกรรมหรือคลังสินค้าทัณฑ์บนแล้วแต่กรณี๙.๑๐ ผู้ส่งออกต้องจัดทำบัญชีแสดงการรับ จ่ายสินค้าที่ได้รับการยกเว้นภาษี ณ สถานที่เก็บสินค้าตามแบบท้ายประกาศนี้ และเก็บไว้ ณ สถานที่เก็บสินค้าเพื่อให้เจ้าพนักงานสรรพสามิตสามารถตรวจสอบได้ตลอดเวลาข้อ ๑๐ กรณีสินค้าที่ได้รับการยกเว้นภาษีหากปรากฏว่า สินค้าที่นำเข้าไปในสถานที่เก็บสินค้าหรือที่จะส่งออกนอกราชอาณาจักรหรือที่จะนำเข้าไปในเขตปลอดอากร ได้สูญหายหรือขาดจำนวนไปจากที่ได้รับการยกเว้นภาษีให้ถือว่าสินค้าที่สูญหายหรือขาดจำนวนไปนั้นไม่ได้รับยกเว้นภาษีและให้ผู้ประกอบอุตสาหกรรมมีหน้าที่เสียภาษีสำหรับสินค้าตามชนิดและจำนวนที่สูญหายหรือขาดจำนวนไปนั้นในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือเป็นไปโดยธรรมชาติหรือขาดจำนวนไปเพราะยังมิได้นำออกจากโรงอุตสาหกรรม คลังสินค้าทัณฑ์บนหรือสถานที่เก็บสินค้า แล้วแต่กรณีในกรณีสินค้าตามวรรคหนึ่งเป็นน้ำมันและผลิตภัณฑ์น้ำมันหรือสุรากลั่นชนิดสุราสามทับหากสูญหายหรือขาดจำนวนไปเกินกว่าร้อยละ ๐.๕ ของจำนวนที่ได้รับยกเว้นภาษี ให้นำความในวรรคหนึ่งมาใช้บังคับแก่การเสียภาษีของผู้ประกอบอุตสาหกรรมข้อ ๑๑ ผู้ส่งออกที่ไม่ส่งสินค้าออกนอกราชอาณาจักรหรือนำเข้าไปในเขตปลอดอากรภายในระยะเวลาตามข้อ ๔.๓ หรือข้อ ๙.๙หรือฝ่าฝืนไม่กระทำการตามข้อ ๔.๔ ข้อ ๔.๕ ข้อ ๙.๑ ข้อ ๙.๒ ข้อ ๙.๔ ข้อ ๙.๕ ข้อ ๙.๗ ข้อ ๙.๘ หรือข้อ ๙.๑๐ ให้สรรพสามิตพื้นที่ตามข้อ๔.๑ มีคำสั่งเพิกถอนคำสั่งยกเว้นภาษีสำหรับสินค้าและให้ผู้ประกอบอุตสาหกรรมมีหน้าที่ต้องเสียภาษีสำหรับสินค้านั้นในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นให้สรรพสามิตพื้นที่แจ้งคำสั่งเพิกถอนตามวรรคหนึ่งเป็นหนังสือแก่ผู้ส่งออกภายในเจ็ดวันนับแต่วันที่มีคำสั่งข้อ ๑๒ ผู้ส่งออกที่ขอคืนภาษีหากไม่ส่งสินค้าออกนอกราชอาณาจักรหรือนำเข้าไปในเขตปลอดอากรภายในระยะเวลาตามข้อ๕ หรือฝ่าฝืนไม่กระทำการตามข้อ ๔.๔ ข้อ ๔.๕ หรือข้อ ๗ให้ถือว่าผู้ส่งออกละทิ้งคำขอและไม่มีสิทธิได้รับคืนภาษีสำหรับสินค้าตามคำขอนั้นหมวด๒การขอรับคืนหรือการยกเว้นภาษีสำหรับสินค้าที่ผู้ประกอบอุตสาหกรรมหรือผู้นำเข้ามีสิทธิได้รับคืนหรือยกเว้นภาษี ข้อ ๑๓ ผู้ประกอบอุตสาหกรรมซึ่งประสงค์จะขอรับคืนหรือยกเว้นภาษีหรือผู้นำเข้าซึ่งประสงค์จะขอรับคืนภาษีตามมาตรา๑๐๗ ให้ยื่นคำขอดังนี้๑๓.๑ผู้ประกอบอุตสาหกรรมซึ่งประสงค์จะขอรับคืนหรือยกเว้นภาษีหรือผู้นำเข้าซึ่งประสงค์จะขอรับคืนภาษีตามมาตรา๑๐๗ (๑) หรือ (๒)ให้ยื่นคำขอรับคืนหรือยกเว้นภาษีตามแบบ ภส.๐๕-๐๕ท้ายประกาศนี้ ต่อสรรพสามิตพื้นที่ ณ สำนักงานสรรพสามิตพื้นที่แห่งท้องที่ที่โรงอุตสาหกรรมคลังสินค้าทัณฑ์บน หรือสถานที่เก็บสินค้าตั้งอยู่ แล้วแต่กรณีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่๑๓.๒ ผู้ประกอบอุตสาหกรรมซึ่งประสงค์จะขอรับคืนหรือยกเว้นภาษีหรือผู้นำเข้าซึ่งประสงค์จะขอรับคืนภาษีตามมาตรา ๑๐๗ (๓)ให้ยื่นคำขอรับคืนหรือยกเว้นภาษีตามแบบ ภส.๐๕-๐๖ ท้ายประกาศนี้ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมคลังสินค้าทัณฑ์บนหรือสถานที่เก็บสินค้าตั้งอยู่ แล้วแต่กรณีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่๑๓.๓ผู้ประกอบอุตสาหกรรมซึ่งประสงค์จะขอรับคืนหรือยกเว้นภาษีหรือผู้นำเข้าที่ประสงค์จะขอรับคืนภาษีตามมาตรา ๑๐๗ (๔)ให้ยื่นคำขอรับคืนหรือยกเว้นภาษีตามแบบ ภส.๐๕-๐๗ ท้ายประกาศนี้ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมคลังสินค้าทัณฑ์บนหรือสถานที่เก็บสินค้าตั้งอยู่ แล้วแต่กรณีหรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่กรณีที่ขอยกเว้นภาษี ให้สรรพสามิตพื้นที่ที่รับคำขอตามวรรคหนึ่งตรวจสอบคำขอ หากเห็นว่าถูกต้องก็ให้พิจารณาสั่งอนุมัติให้ยกเว้นภาษีในคำขอนั้นข้อ ๑๔ เมื่อได้รับคำขอตามข้อ ๑๓ให้สรรพสามิตพื้นที่ที่รับคำขอตามข้อ ๑๓ ดำเนินการ ดังต่อไปนี้๑๔.๑ กรณีขอรับคืนภาษีให้สรรพสามิตพื้นที่ตรวจสอบความถูกต้องของเอกสารหรือหลักฐานเกี่ยวกับการเสียภาษีและสินค้าที่ขอรับคืนภาษีและเมื่อได้รับหลักฐานถูกต้องแล้วตามข้อ ๑๖ ให้สรรพสามิตพื้นที่มีคำสั่งคืนภาษีสำหรับสินค้านั้น๑๔.๒ กรณีขอยกเว้นภาษีให้สรรพสามิตพื้นที่ตรวจสอบความถูกต้องของเอกสารหรือหลักฐานเกี่ยวกับการส่งสินค้าที่ขอยกเว้นภาษีหากเห็นว่าถูกต้องให้มีคำสั่งยกเว้นภาษีสำหรับสินค้านั้นในกรณีที่เห็นสมควร สรรพสามิตพื้นที่จะสั่งให้เจ้าพนักงานสรรพสามิตตรวจสอบสินค้าหรือสั่งให้ผู้ขอรับคืนหรือยกเว้นภาษีดำเนินการใดๆ กับสินค้านั้นเพื่อพิสูจน์หรือแสดงว่าเป็นสินค้าที่ขอรับคืนหรือได้รับยกเว้นภาษีก็ได้ข้อ ๑๕ ผู้ประกอบอุตสาหกรรมที่จะนำน้ำมันและผลิตภัณฑ์น้ำมันที่ได้รับยกเว้นภาษีตามมาตรา๑๐๗ (๔) ออกจากโรงอุตสาหกรรมหรือคลังสินค้าทัณฑ์บนไปเก็บไว้ ณสถานที่เก็บสินค้าเพื่อนำไปใช้เติมอากาศยานหรือเรือเพื่อไปต่างประเทศต้องขออนุมัติสถานที่เก็บสินค้าต่ออธิบดีโดยให้นำความในข้อ ๙.๑ ข้อ ๙.๒ ข้อ ๙.๔ ข้อ ๙.๕ และข้อ ๙.๑๐ มาบังคับใช้โดยอนุโลมข้อ ๑๖ ให้ผู้ประกอบอุตสาหกรรมที่ขอคืนหรือได้รับยกเว้นภาษีดำเนินการดังต่อไปนี้๑๖.๑ กรณีตามมาตรา ๑๐๗ (๑) หรือ (๒)ให้แจ้งการนำสินค้าออกจากโรงอุตสาหกรรม คลังสินค้าทัณฑ์บน หรือสถานที่เก็บสินค้าต่อสรรพสามิตพื้นที่ภายในหกสิบวันนับแต่วันที่นำสินค้าออกจากสถานที่ดังกล่าว ณสำนักงานสรรพสามิตพื้นที่ที่รับคำขอตามข้อ ๑๓พร้อมด้วยเอกสารหรือหลักฐานที่ส่วนราชการในราชการส่วนกลาง ราชการส่วนภูมิภาคหรือราชการส่วนท้องถิ่นหรือองค์การสาธารณกุศลที่รัฐมนตรีประกาศกำหนดได้ลงลายมือชื่อรับรองการรับหรือการใช้สินค้านั้นเว้นแต่กรณีมีเหตุจำเป็น ผู้ประกอบอุตสาหกรรมอาจขอขยายระยะเวลาการส่งเอกสารหรือหลักฐานดังกล่าวก่อนครบกำหนดเวลาต่อสรรพสามิตพื้นที่ที่รับคำขอเพื่อพิจารณาอนุมัติได้แต่เมื่อรวมระยะเวลาทั้งหมดแล้วต้องไม่เกินหนึ่งร้อยยี่สิบวันนับแต่วันที่นำสินค้าออกจากสถานที่ดังกล่าว๑๖.๒ กรณีตามมาตรา ๑๐๗ (๓) ให้แจ้งการจำหน่ายสินค้าให้แก่ผู้ได้รับเอกสิทธิ์ต่อสรรพสามิตพื้นที่ภายในหกเดือนนับแต่วันที่จำหน่ายสินค้าณ สำนักงานสรรพสามิตพื้นที่ที่ยื่นคำขอตามข้อ ๑๓พร้อมด้วยเอกสารหรือหลักฐานที่คณะทูตหรือองค์การระหว่างประเทศ และกระทรวงการต่างประเทศ ได้ลงลายมือชื่อรับรองการรับหรือการใช้สินค้านั้นเว้นแต่กรณีมีเหตุจำเป็น ผู้ประกอบอุตสาหกรรมอาจขอขยายระยะเวลาการส่งเอกสารหรือหลักฐานดังกล่าวก่อนครบกำหนดเวลาต่อสรรพสามิตพื้นที่ที่รับคำขอเพื่อพิจารณาอนุมัติได้แต่เมื่อรวมระยะเวลาทั้งหมดแล้วต้องไม่เกินหนึ่งปีนับแต่วันที่จำหน่ายสินค้า๑๖.๓ กรณีตามมาตรา ๑๐๗ (๔)ให้แจ้งการนำน้ำมันและผลิตภัณฑ์น้ำมันไปเติมอากาศยานหรือเรือที่มีขนาดเกินกว่าห้าร้อยตันกรอสส์ซึ่งพนักงานศุลกากรได้ปล่อยให้ไปต่างประเทศแล้วต่ออธิบดีภายในหกสิบวันนับแต่วันที่พนักงานศุลกากรได้ปล่อยให้อากาศยานหรือเรือดังกล่าวไปต่างประเทศแล้วณ สำนักงานสรรพสามิตพื้นที่ที่ยื่นคำขอพร้อมด้วยเอกสารหรือหลักฐานเกี่ยวกับการเติมน้ำมันและผลิตภัณฑ์น้ำมันในอากาศยานหรือเรือดังกล่าวเว้นแต่กรณีมีเหตุจำเป็นผู้ประกอบอุตสาหกรรมอาจขอขยายระยะเวลาการส่งเอกสารหรือหลักฐานดังกล่าวก่อนครบกำหนดเวลาต่อสรรพสามิตพื้นที่ที่รับคำขอเพื่อพิจารณาอนุมัติได้แต่เมื่อรวมระยะเวลาทั้งหมดแล้วต้องไม่เกินหนึ่งร้อยยี่สิบวันนับแต่วันที่พนักงานศุลกากรได้ปล่อยให้อากาศยานหรือเรือดังกล่าวไปต่างประเทศแล้วข้อ ๑๗ ผู้นำเข้าที่ขอรับคืนภาษีตามมาตรา ๑๐๗ (๑)(๒) (๓) หรือ (๔) ต้องดำเนินการตามข้อ ๑๓ ถึงข้อ ๑๖ แล้วแต่กรณีข้อ ๑๘ ถ้าปรากฏสินค้าที่ได้รับยกเว้นภาษีได้สูญหายหรือขาดจำนวนไปจากที่ได้รับยกเว้นภาษีให้ถือว่าสินค้าที่สูญหายหรือขาดจำนวนไปนั้นไม่ได้รับยกเว้นภาษีและให้ผู้ประกอบอุตสาหกรรมมีหน้าที่เสียภาษีสำหรับสินค้าตามชนิดและจำนวนที่สูญหายหรือขาดไปในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือเป็นไปโดยธรรมชาติหรือขาดจำนวนไปเพราะยังมิได้นำออกจากโรงอุตสาหกรรม คลังสินค้าทัณฑ์บน หรือสถานที่เก็บสินค้าโดยให้นำความในข้อ ๑๐ มาใช้บังคับโดยอนุโลมข้อ ๑๙ผู้ประกอบอุตสาหกรรมหรือผู้นำเข้าซึ่งไม่ดำเนินการตามข้อ ๑๖ ให้ถือว่าผู้นั้นละทิ้งคำขอและไม่มีสิทธิได้รับคืนภาษีสำหรับสินค้าตามคำขอนั้นในกรณีสินค้าที่ยกเว้นภาษี หากผู้ประกอบอุตสาหกรรมไม่ดำเนินการตามข้อ๑๖ ให้สรรพสามิตพื้นที่ตามข้อ ๑๓ เพิกถอนคำสั่งยกเว้นภาษีและให้ผู้ประกอบอุตสาหกรรมมีหน้าที่เสียภาษีสำหรับสินค้าที่ไม่ได้รับยกเว้นภาษีนั้นในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นให้สรรพสามิตพื้นที่แจ้งคำสั่งเพิกถอนตามวรรคสองเป็นหนังสือแก่ผู้ประกอบอุตสาหกรรมภายในเจ็ดวันนับแต่วันมีคำสั่งข้อ ๒๐ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปหมวด๓บทเฉพาะกาล ข้อ ๒๑ การดำเนินการใดๆ เกี่ยวกับคำขอยกเว้นหรือคืนภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรและคำขอคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีซึ่งได้ยื่นไว้ก่อนวันที่ประกาศนี้ใช้บังคับนั้นให้ดำเนินการต่อไปตามที่กำหนดในกฎกระทรวงกำหนดหลักเกณฑ์ วิธีการและเงื่อนไขในการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชอาณาจักรหรือนำเข้าไปในเขตปลอดอากรและการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีพ.ศ. ๒๕๔๗ ซึ่งออกตามความในพระราชบัญญัติภาษีสรรพสามิต พ.ศ. ๒๕๒๗และระเบียบซึ่งออกตามความในกฎกระทรวงดังกล่าวจนกว่าจะแล้วเสร็จประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบคำขอยกเว้นหรือคืนภาษี ตามมาตรา ๑๐๓ แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๕ - ๐๑)๒. แบบคำขอยกเว้นภาษีสำหรับสินค้าที่ส่งออกไปนอกราชอาณาจักรหรือนำเข้าไปในเขตปลอดอากรและน้ำมันและผลิตภัณฑ์น้ำมันที่นำไปใช้เติมเรือไปต่างประเทศ ตามมาตรา ๑๐๓ และมาตรา๑๐๗ (๔) แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๕- ๐๑/๑)๓. แบบแจ้งการรับ-จ่ายสินค้าที่ได้รับการยกเว้นภาษี ณ สถานที่เก็บสินค้าตามมาตรา ๑๐๓ และมาตรา ๑๐๗ (๔) แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๕-๐๑/๒)๔. คำขอยกเว้นหรือคืนภาษี ตามมาตรา ๑๐๗ (๑) และ (๒) แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๕ - ๐๕)๕. แบบคำขอคืนหรือยกเว้นภาษี ตามมาตรา ๑๐๗ (๓) แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๕ - ๐๖)๖. แบบคำขอยกเว้นหรือคืนภาษี ตามมาตรา ๑๐๗ (๔) แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๕ - ๐๗)๗. รายงานประจำเดือนการส่งออกนอกราชอาณาจักรหรือนำเข้าไปในเขตปลอดอากรตามมาตรา ๑๐๓๘. รายงานประจำเดือนการจ่ายสินค้า ตามมาตรา ๑๐๗๙. บัญชีรับ - จ่าย สินค้า ณ สถานที่เก็บสินค้า(ดูข้อมูลจากภาพกฎหมาย)พัชรภรณ์/จัดทำ๑ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๘๒ (เล่มที่ ๑)/๒๔ พฤษภาคม๒๕๖๑